Z A P I S N I K  
15. sjednice Vijeća Mjesnog odbora Trnje

održane u utorak, 23. kolovoza 2022.

u prostorijama Mjesnog odbora Trnje, Trnjanska cesta 21, Zagreb,

s početkom u 19,00 sati

NAZOČNI ČLANOVI VIJEĆA: Ivana Božić Valkaj, Marin Kacun, Biserka Kršek-Novoselec, Anton Novak.
NENAZOČNI ČLANOVI VIJEĆA: Josip Turković.

Predsjedava: Ivana Božić Valkaj, predsjednica Vijeća Mjesnog odbora Trnje.
Zapisnik vodi: Ivana Božić Valkaj, predsjednica Vijeća Mjesnog odbora Trnje.
        Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, pozdravlja sve prisutne, otvara 15. sjednicu Vijeća Mjesnog odbora Trnje i poziva članove Vijeća da prihvate zapisnik 14. sjednice.

        Bez rasprave, Vijeće jednoglasno prihvaća tekst zapisnika sa 14. sjednice Vijeća održane 12. srpnja 2022., bez izmjena.
        Na prijedlog predsjednice Vijeće jednoglasno utvrđuje
D N E V N I  R E D

1.  Zaključak o prijedlogu prioriteta za Plan komunalnih aktivnosti Gradske četvrti 

     Trnje za 2023.

2.  Zaključak o prijedlozima inicijativa i zahtjeva VMO Trnje za Izmjene i dopune    

     Generalnog urbanističkog plana Grada Zagreba
3.  Pitanja, prijedlozi i obavijesti 

Ad 1.  Zaključak o prijedlogu prioriteta za Plan komunalnih aktivnosti Gradske četvrti 

     Trnje za 2023.

Predsjednica informira nazočne o predmetu rasprave i odlučivanja. Otvara raspravu.

U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak.
Vijeće jednoglasno donosi

Z A K LJ U Č A K
o prijedlogu prioriteta za Plan komunalnih aktivnosti

Gradske četvrti Trnje za 2023.

Tekst zaključka se prilaže ovom zapisniku i njegov je sastavni dio.

2
Ad 2. Zaključak o prijedlozima inicijativa i zahtjeva VMO Trnje za Izmjene i dopune    

          Generalnog urbanističkog plana Grada Zagreba
Članovi Vijeća su putem elektronske pošte primili pisani materijal.

Predsjednica informira nazočne o predmetu rasprave i odlučivanja. Otvara raspravu.
U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak.

Vijeće jednoglasno donosi
ZAKLJUČAK

o prijedlozima inicijativa i zahtjeva VMO Trnje
za Izmjene i dopune Generalnog urbanističkog plana Grada Zagreba
Tekst zaključka se prilaže ovom zapisniku i njegov je sastavni dio.

Ad 3. Pitanja, prijedlozi i obavijesti 

Članovi Vijeća razgovaraju o komunalnim problemima.
Dovršeno u 20,30 sati.
KLASA:024-08/22-003/1529
URBROJ:251-13-11-17-22-3
Zagreb, 23. kolovoza 2022.

                  Zapisnik sastavila:                                                      Predsjednica                                                                                                                                                                                                                                                                 

                                                                                        Vijeća Mjesnog odbora Trnje
Ivana Božić Valkaj, dipl.ing.arh., ovl.arh., v.r.        Ivana Božić Valkaj, dipl.ing.arh., ovl.arh., v.r.                                                               
Prilozi zapisnika
Na temelju članka 28. Poslovnika o radu Vijeća Mjesnog odbora Trnje, Vijeće Mjesnog odbora Trnje na 15. sjednici 23. kolovoza 2022., donijelo je

Z A K LJ U Č A K
o prijedlogu prioriteta za Plan komunalnih aktivnosti

Gradske četvrti Trnje za 2023.

1.   Vijeće Mjesnog odbora Trnje predlaže Vijeću Gradske četvrti Trnje da u plan   

      komunalnih aktivnosti Gradske četvrti Trnje za 2023., uvrsti sljedeće akcije na 

      području Mjesnog odbora Trnje:
I.   VODOOPSKRBA
	R.br.
	Lokacija – ulica
	Uređenost ulice 

(asfalt-makadam)
	Količina (duljina)   u metrima)

	1.
	Trnjanska cesta 39-41f, k.č.br., k.č.br. 1614/1, k.o. Trnje 
	Ulica je asfaltirana; izrada projektne dokumentacije za polaganje vodovodne mreže u koridoru ceste. Postoji snimak postojeće trase infrastrukture te prijedlog trase buduće infrastrukture (postojeća prolazi parcelama koje su u privatnom vlasništvu) izrađen za potrebe UPU Kruge. 
	l= cca 90,5 m


II.  ODVODNJA OTPADNIH VODA

	R.br.
	Lokacija – ulica
	Opis radova
	Količina (duljina)   u metrima)

	1.
	Trnjanska cesta 39-41f, k.č.br. 1614/1, k.o. Trnje


	Izrada projektne dokumentacije odvodnje otpadnih voda u profilu Trnjanska cesta 39-41f. Postoji snimak postojeće trase infrastrukture te prijedlog trase buduće infrastrukture (postojeća prolazi parcelama koje su u privatnom vlasništvu) izrađen za potrebe UPU Kruge.
	l= cca 90,5 m


III. JAVNOPROMETNE POVRŠINE I OBJEKTI 

	R.br.
	Lokacija 
	Opis radova
	Količina 

	1.
	DDZ-Centar; Dom zdravlja Kruge, Kruge 44, k.č.br. 1725, k.o. Trnje 


	Trajno riješiti parkiralište na način da se: asfaltira površina parkirališta ili se napravi drenaža i stave betonske kocke sa rupama u koje se može zasaditi trava čime postaju tzv. "zelena parkirališta" (pritom voditi računa da se naprave i slivnici koji bi odvodili vodu koja se zagađuje sa mazivima, benzinom koji se prilikom parkiranja nekontrolirano ispušta iz vozila kako ne bi kontaminirali zemlju ispod parkinga i time uništavali okolno drveće i bilje). Predvidjeti tzv. bužire, odnosno napraviti pred-instalaciju za naknadno izvođenje, odnosno postavljanje kablova za punionicu električnih automobila.
	l= cca 125 m, širine 5 m; + cca 50 m u dubini parcele, parkiralište obostrano



	2.
	DDZ-Centar; Doma zdravlja Kruge, Kruge 44, k.č.br. 1725, k.o. Trnje 


	Unutar zelene površine urediti manje dječje igralište, postaviti nekoliko sprava, staviti klupice za sjedenje, urediti hortikulturu, zasaditi nekoliko stabla (postojeće stablo je upitne stabilnosti). Opasati igralište propisnom ogradom radi sigurnosti djece.
	kružna površina, P= cca 615 m2



	3.
	DDZ-Centar; Doma zdravlja Kruge, Kruge 44, k.č.br. 1725, k.o. Trnje 


	Postavljanje rampe na ulaz u Dom zdravlja sa automatom za izdavanje kartica. Nakon obavljenih pregleda parkirna kartica bi se ovjerila u ambulanti i kod izlaza korisnik bi opravdao razlog korištenja parkinga. Svakako predvidjeti uvlačenje rampe kako bi se osigurao izlaz iz kruga Doma zdravlja.
	širina ceste na koju se pristupa 6 m



	4.
	DDZ-Centar; Doma zdravlja Kruge, Kruge 44, k.č.br. 1725, k.o. Trnje 


	Postavljanje tzv. "klamerica" za vezanje bicikala.
	5 kom



IV. IGRALIŠTA I ZELENE POVRŠINE

	R.br.
	Lokacija - ulica
	Opis radova
	Količina 

	1.
	Privremeni park – spoj Sprečka ulica i Ulica Lj. Marakovića, k.č.br. 3650 i 3654, k.o. Trnje 


	Izvedba radova  - privremeni park sukladno odobrenoj projektnoj dokumentaciji koji uključuje uklanjanje nezakonito izgrađenih objekata (roštilj, asfaltirane i betonske površine) te izvedbu privremenog parka po projektnoj dokumentaciji.
	1 komplet

	2.
	Izrada projektne dokumentacije Park I. Prebega/ Karašička ulica – formiranje nogostupa i parkirnih mjesta s naplatom te jednosmjernog kolnika Karašičke ulice u zoni uz park, k.č.br. 5546/1, k.o. Trnje.


	Izrada projektne dokumentacije potrebne za izradu nogostupa uz Park I. Prebega u koridoru Karašičke ulice u zoni  - duljini uz park. Potrebno je unutar koridora Karašičke ulice i Parka I. Prebega (gdje je to moguće – uz uvlačenje postojeće ograde parka) formirati nogostup min. potrebne širine 1,2 m, parkirna mjesta – uzdužno parkiranje, š= 2,5 m uz naplatu te kolnik jednosmjerne ulice min. širine (3,5m). 
	1 komplet, duljina zahvata = cca 110 m


V.  JAVNA RASVJETA

	R.br.
	Lokacija 
	Opis radova
	Količina 

	
	
	
	


VI. OBJEKTI I PROSTORI MJESNE SAMOUPRAVE

	R.br.
	Lokacija – ulica, k.br.
	Opis i količina  radova

	
	
	


VII. DRUGI JAVNI OBJEKTI I POVRŠINE

	R.br.
	Lokacija – ulica
	Opis i količina  radova

	
	
	


VIII. OSTALE AKCIJE

	R.br.
	Lokacija i vrsta 
	Opis radova (detaljno)
	Količina 

	
	
	
	


Ad. 2. / Igrališta i zelene površine – izrada projektne dokumentacije

Ilustracija pokazuje duljinu zahvata.

2.   Vijeće Mjesnog odbora Trnje od Gradskog ureda za mjesnu samoupravu, civilnu zaštitu i sigurnost traži da se tehnička dokumentacija (troškovnici, projekti, skice, crteži i slično) za svaki od usvojenih prijedloga po izradi dostavi Vijeću na znanje.

3. Ovaj se zaključak upućuje Vijeću Gradske četvrti Trnje i Gradskom uredu za mjesnu    

      samoupravu, civilnu zaštitu i sigurnost, Zagreb, Ulica grada Vukovara 56 a.

KLASA:024-08/22-003/1529
URBROJ:251-13-11-17-22-4
Zagreb, 23. kolovoza 2022.

                                                                                                      Predsjednica

             Vijeća Mjesnog odbora Trnje

                                                                            Ivana Božić Valkaj, dipl.ing.arh., ovl.arh., v.r.
Na temelju članka 28. Poslovnika o radu Vijeća Mjesnog odbora Trnje, Vijeće Mjesnog odbora Trnje na 15. sjednici 23. kolovoza 2022., donijelo je

ZAKLJUČAK

o prijedlozima inicijativa i zahtjeva VMO Trnje
za Izmjene i dopune Generalnog urbanističkog plana Grada Zagreba
1) Vijeće Mjesnog odbora Trnje predlaže da se tijekom izrade Izmjena i dopuna Generalnog urbanističkog plana Grada Zagreba razmotre i uvrste sljedeće inicijative i zahtjevi koji se odnose na prostor Mjesnog odbora Trnje: 


a) Parcele između Krivajske ulice i Rujničke ulice, uključivo parcela 1718/12 (k.č.br. 1718/12 i druge, sve k.o. Trnje)
Na karti Korištenje i namjena prostora predmetna zona označena je kao M (Mješovita namjena), urbano pravilo 3.1. (Urbana preobrazba), unutar obuhvata UPU Njivice. Traži se razdvajanje namjena, odnosno prenamjena dijela zone u D (Društvena namjena), kao potencijalna lokacija za dodatni područni vrtić – D4 (Društvena namjena – predškolska) ulici Kruge. Ostatak prostora zadržava namjenu M. 

Obrazloženje:
Zona se nalazi unutar obuhvata UPU Njivice te pretpostavlja okrupnjivanje svih parcela na kojima su u 50% obiteljske kuće te u privatnom vlasništvu. Mnoge od kuća su obnovljene i nude kvalitetan život. UPU Njivice je u tom segmentu pretpostavio otkup prevelikog broja čestica što nije podržano drugim zakonima. Osim toga, dodatnom izgradnjom većeg broja višestambenih zgrada povećao bi se intenzitet prometa koji je već pojačan, bez odgovarajućih profila prometnica koje bi mogle prihvatiti povećani promet. 

Također, predmetna zona je dio UPU Njivice, označen kao kazeta G2 koja pretpostavlja gradnju građevina od 9 i više ili čak 17 etaža, što nije prihvatljivo, odnosno predlaže se općenito smanjivanje planirane dopuštene katnosti.

b) NK Trnje – pomoćna igrališta (1715/1, 1715/2, 1718/1, 1719/1, 1719/2, 1719/3, sve k.o. Trnje)
Na karti Korištenje i namjena prostora predmetna zona označena je kao Z4 (Javne gradske površine – tematske zone), dok je zona uz nju označena kao IS (Površine infrastrukturnih sustava). Zona je označena kao iznimka urbanog pravila 2.11. (Uređenje javnih i zelenih površina) gdje je dopuštena gradnja građevina za kulturu, znanost, rekreaciju i vjerskih građevina, uz uvjet da kin zone nije veći od 0,2. Čestice 1715/1 i 1715/2 k.o. Trnje (zgrada i zemljište) u vlasništvu su Vodoopskrbe i odvodnje d.o.o. Predlaže se prenamjena u zonu D4 (Javna i društvena namjena – predškolska). Naznačena zona se također može predvidjeti ili kao Z1 (uz prethodno izvedena pomoćna igrališta).
Obrazloženje:
Uz izgrađene pomoćne terene nalazi se vodocrpilište koje nije u funkciji posljednjih tridesetak godina. Kako bi se postigla zaokružena cjelinu predlažemo prenamjenu zone IS u D4 (Javna i društvena namjena – predškolska). Na taj način bi se objedinio potez postojećeg područnog vrtića koji bi se nastavio na zelenu zonu sa pomoćnim igralištima te nastavio na još jedan područni vrtić jer postoji potreba za povećanjem kapaciteta obzirom na broj novo izgrađenih višestambenih zgrada i povećanje broja stanovnika. Isto tako, predložena zona se može zadržati kao Z1 jer u predmetnom obuhvatu MO Trnje nema niti jednog parka, osim Parka I. Prebega, smještenog između Karašičke i Ulice P. Grgeca koji ima problem pristupa obzirom da navedene ulice nemaju obostrani nogostup, a obje su jednosmjerne.

c) Bosutska ulica – završetak i spoj na glavno nogometno igralište (k.č.br. 1567, k.o. Trnje, u vlasništvu Grada Zagreba).
Na karti Korištenje i namjena prostora predmetna zona označena je kao R2 (Sportsko-rekreacijska namjena-sport bez gradnje). Predlaže se prenamjena u zonu R1 (Sportsko-rekreacijska namjena-sport s gradnjom). 

Obrazloženje:
Potrebno je pretpostaviti spoj glavnog nogometnog igrališta te povezivanje sa Bosutskom ulicom zbog nepovoljnog ulaza na igralište (uz samostan Benediktinki) te neadekvatne izgradnje u krugu samog igrališta. 

d) Tržnica Trnje (k.č.br. 1600, k.o. Trnje, u vlasništvu Grada Zagreba), uz Trnjansku cestu, pješački ulaz sa Trnjanske, kolni sa Ulice P. Grgeca, sa prometnice u zgradu na kućnom broju 4.   
Česticu na kojoj se nalazi predmetna Tržnica je UPU Kruge objedinio sa česticama Učeničkog doma, što predmnijeva objedinjavanje te UPU daje detaljne opise predmetne kazete. Planira se stambena zgrada sa djelomično poslovnom namjenom u prizemlju. Zbog realne situacije, nije za očekivati bilo kakav zahvat takve vrste u skorije vrijeme sa ekonomskog aspekta. 
Pretpostavlja se intervencija u UPU Kruge na način da se predmetna parcela ili izdvoji te da se analizira i planira kao zasebna cjelina ili da se aktivira UPU-om predloženo rješenje uz javno-privatno partnerstvo budući je parcela Učeničkog doma Franje Bučara, Trnjanska c. br. 33 – vlasništvo 1/1, a parcela tržnice u vlasništvu Grada Zagreba;

Obrazloženje:
Prostor je godinama potpuno zapušten i neugledan dok se istovremeno svi sugrađani raspituju što će biti sa tim prostorom i da li će ga se ikada više aktivirati. Predmetna parcela ima strateški položaj u odnosu na granice mjesnog odbora; Tržnica je nekada bila mjesto susreta i druženja; izgradnjom većeg broja višestambenih zgrada puno je novodoseljenog stanovništva, mahom mlade obitelji s djecom, javlja se potreba za više trgovačkih sadržaja u kvartu (nedostaje i pekarnica, mali restorani sa dostavom hrane, trgovine raznih profila, voćarna i sl.). 

Izvorni tekst UPU Kruge:
„..U kazeti C1-1 gradit će se građevine i uređivati površine prema uvjetima kako slijedi: - gradnja poluugrađenih i ugrađenih građevina, gradnja predškolske ustanove prema odredbama iz članka 24. ove odluke i uređenje tržnice; - gradnja javne garaže prema uvjetima iz članka 48. ove odluke; - najveća visina građevina je podrum i 5 etaža uz južnu granicu kazete, podrum i 6 etaža uz Trnjansku cestu i Ulicu Petra Grgeca, te prema novoplaniranoj prometnici oznake k2; - najviše etaže građevina moraju zadovoljiti uvjet da su udaljene najmanje h/2 od međa pripadajuće građevne čestice, osim od onih međa na koje prislonjena i javnoprometnih površina. Iznimno, šestu etažu građevine potrebno je uvući u odnosu na građevni pravac prema Trnjanskoj cesti i Ulici Petra Grgeca za najmanje 1,5 m; - najveći koeficijent izgrađenosti zahvata u prostoru - građevne čestice je 0,6; - najveći k zahvata u prostoru - građevne čestice je 2,50; - najmanje 5% nadzemnog GBP-a moraju biti otvoreni dijelovi građevine - lođe, balkoni, terase i sl.; - najmanje 10% površine zahvata u prostoru - građevne čestice mora biti prirodni teren koji se uređuje temeljem projekta krajobraznog uređenja; - osigurati pješačku komunikaciju između Karašićke i Trnjanske ceste, te urediti trg u sjeveroistočnom dijelu kazete između regulacijskog pravca Karašićke ulice i Ulice Petra Grgeca i građevnih pravaca tih ulica; - uvjeti uređenja građevne čestice određeni su člancima 50., 60., 66. i 67. ove odluke; - postojeća stabla, posebno drvored platana u sjeveroistočnom dijelu kazete, potrebno je u najvećoj mogućoj mjeri očuvati i interpolirati u krajobrazno rješenje zahvata u prostoru - građevne čestice; - potreban broj PGM osigurati unutar zahvata u prostoru prema normativu iz članka 49. ove odluke; - iznimno, unutar kazete moguće je zadržati postojeću uličnu građevinu uz Trnjansku cestu na k.č.br. 1600 i uklopiti u cjelovito rješenje kazete.  
U kazeti C1-1 prizemne etaže građevina planiraju se za prateće sadržaje stanovanja - tržnica s pratećim sadržajima

e) UPU Kruge 
Potrebno preispitati rješenja unutar obuhvata plana. Kazete, odnosno predloženi gabariti planirane izgradnje obuhvaćaju sve izgrađeno u obuhvatu. Nije za očekivati okrupnjavanje zemljišta na predloženi način (velik broj stanara/ vlasništva). Predlaže se predvidjeti i mogućnost manjeg okrupnjivanja zbog gradnje zamjenskih građevina; predlaže se očuvanje poteza Bosutska ulica i zapadna strana Trnjanske ulice do križanja sa Bosutskom ulicom; predlaže se eventualni otkup i prenamjenu za potrebe kratkoročnog najma; predlaže se mogućnost rekonstrukcije i dogradnje uz propisivanje većeg postotka zelenila i većeg broja vozila po stambenoj jedinici kao ograničavajućeg faktora za buduću višu izgradnju.  

Obrazloženje:
Plan je donesen 2008. godine i do sada su realizirane samo kazete D1-3a i D1-3b zbog kojih je inicijalno UPU i donesen (parcele su bile u vlasništvu gradske tvrtke Zrinjevac d.o.o.). Zbog neprovedivosti plana u sadašnjem obliku i odredbi koje su u suprotnosti sa strategijom i ciljevima prostornog razvoja Grada Zagreba potrebno ga je u cijelosti preispitati, preispitati mogućnost stavljanja izvan snage važećeg plana te izradu novih smjernica za donošenje plana definiranih GUP-om kao osnovu za izradu novog UPU-a. 

f) UPU Kruge – ukidanje planirane prometnice uz Slavonsku aveniju (k.č.br. 3654, 3650, 1690, 191, 3398 i druge, sve k.o. Trnje)
Planom se planira izvesti ulica paralelna sa Slavonskom avenijom kojom bi se povezale dosadašnje slijepe ulice: Lj. Marakovića, Sprečka i Ukrinska (Karta Promet-2a- konačni prijedlog). Stanari ne žele takvo rješenje još od vremena donošenja plana. Predmetna planirana prometnica ne završava logičnim spojem sa nekom drugom prometnicom. a prometno rješenje nije uklopljeno u GUP na način da povećava kvalitetu života. 

Obrazloženje:
Radi se o nepotrebnom planiranom povećanju intenziteta prometa te nepotrebnom prometnom koridoru. Za takav zahvat pretpostavlja se promjena koridora u sve tri stambene ulice što nije realno. Uz to, ulice Sprečka i Ukrinska (djelomično) su i izvan obuhvata UPU Kruge te se pretpostavljalo da će način gradnje unutar zone urbanog pravila 2.4.(Uređenje i urbana obnova prostora individualne gradnje) biti sačuvan; dogodio se paradoks – unutar predmetnih ulica izgrađene su višestambene zgrade koje su zbog povećanja broja stanovnika producirale probleme prometa u mirovanju, dok se dio predviđen okrupnjivanjem u kazete i za izgradnju višestambenih zgrada nije realizirao.   

g) Bivše vodocrpilište kod Rujničke ulice (k.č.br. 1715/1 i 1715/2, sve k.o. Trnje)
Predlaže se promjena namjene – dosadašnja oznaka IS (Površine infrastrukturnih sustava), k.č.br. 1715/2 - zgrada i 1715/1 – zemljište, u vlasništvu Vodoopskrbe i odvodnje d.o.o., ULICA FRANA FOLNEGOVIĆA 1, 10000 ZAGREB. Predlaže se prenamjena u zonu D4 (Javna i društvena namjena – predškolska). Zona je označena Urbanim pravilom 2.11. 

Obrazloženje:
UPU Kruge predlaže zonu D3 (Javna i društvena namjena – zdravstvena) koju pretpostavlja u stambenoj ulici i preko privatnih parcela sa obiteljskim kućama.

h) Prijedlog spoja – produžetak Bosutske ulice prema budućem koridoru ulice Kruge (k.č.br. 5547/2 – produžetak Bosutske – javno dobro - na 1719/1, k.o. Trnje).
Koridor planiranog produžetka Bosutske ulice prolazio bi pored Crkve Krista Kralja. Predmetne čestice u vlasništvu su Grada Zagreba. 

Obrazloženje:
Postojeći priključak – izlazak iz naselja(Karašička-Kruge) je podkapacitiran; na ovaj način bi se odteretio taj neadekvatan izlazak/ ulazak iz naselja jer nije realno proširenje Karašičke ulice iz razloga privatnog vlasništva. S druge strane, ovaj spoj prema planiranom koridoru ulice Kruge nije upitan vlasnički (Grad Zagreb i javno dobro - postojeća prometnica). 

2) Ovaj se Zaključak upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Područni ured Trnje, Ulica grada Vukovara 56a.

KLASA:024-08/22-003/1529
URBROJ:251-13-11-17-22-5
Zagreb, 23. kolovoza 2022.

                                                                                                      Predsjednica

             Vijeća Mjesnog odbora Trnje

                                                                             Ivana Božić Valkaj, dipl.ing.arh., ovl.arh., v.r.

